Junimart Girsang

Junimart Girsang panèka pangacara bân politikus Partai Dèmokrasi Indonèsia Parjuwangan (PDI-P) sè ajabat dhâddhi Duta Rajâ Indonèsia ghâbây Italia sejjhâk 24 Maret 2025. Sabelluna, salèrana panèka angghuta Dèwan Perwakilan Ra'yat Rèpublik Indonèsia (DPR RI) sejjhâk taon 2014-2024. Junimart Girsang abekkèlè daèrah pèlèyan Somattra Ḍâjâ III. È periode 2019—2024, Junimart Girsang dhâddhi bâgiyân Komisi II è bidang pamarènta'an daèrah bân otonomi daèrah, aparatur Naghârâ bân rèformasi birokrasi, kapemiluwan, tor partanahan bân reforma agraria."Tentang Komisi II". Dewan Perwakilan Rakyat Republik Indonesia. https://www.dpr.go.id/akd/index/id/Tentang-Komisi-II  Èaksès tangghâl 21-01-2026 Sejjhâk taon 2021, Junimart èteptepaghi mènangka Bekkèl Katua Komisi II è Dèwan Perwakilan Ra'yat Rèpublik Indonèsia (DPR RI).Sihombing, Rolando Fransiscus (10 Februari 2021). "Junimart Girsang Ditetapkan Jadi Pimpinan Komisi II Gantikan Arief Wibowo". Detik News. Èaksès tangghâl 21-01-2026

 Kaoḍi'ân Awwâl 
Junimart Girsang lahèr tangghâl 3 Juni 1963 è Mèdan, Somattra Ḍâjâ. Kalowarghâna ḍâri Sidikalang, Somattra Ḍâjâ. Èbhuna Junimart toman alako mènangka suster è Roma Sakè' Umum Daèrah Sidikalang. Junimart ajhâlâni pendidikan ḍhâsar è SD Teladan Sidikalang ḍâri taon 1970 kantos 1976. Salèrana terros ajhâlâni sakola è SMPN 1 Sidikalang ḍâri taon 1976 kantos 1980.

Saellana lulus dâri SMP, Junimart arantau ka Bandung, Jhâbâ Bârâ' ghâbây nerrossaghi sakola è SMA BPPK Bandung. Salèrana asakola è  SMA kasebbhut ḍâri taon 1980 kantos 1983. Saellana mamarè SMA, Junimart akuliyah è Univèrsitas Katolik Parahyangan dâri taon 1986 kantos 1990. Salèrana ngala' pendidikan Sarjana Hokom (S.H.)."Junimart Girsang". Dewan Perwakilan Rakyat Republik Indonesia. https://www.dpr.go.id/blog/profil/id/1340  Èaksès tangghâl 21-01-2026

 Karir 

 Pangacara 
Sabelluna dhâddhi angghuta Dèwan Perwakilan Ra'yat (DPR), Junimart Girsang aktif alako mènangka pangacara. È taon 1991, Junimart maddhek kantor hokom sè èpimpin abâ'na dhibi', panèka Junimart Girsang, S.H. & Rekan (JnR)."Profil Kami". Junimart Girsang. http://www.junimart-girsang.com/id_profile.php Èaksès tangghâl 21-01-2026 Junimart serrèng dhâddhi mènangka kuasa hokom para pejabat publik bân perusahaan, è ḍâlem bân lowar Naghârâ.

 Dosèn 
Sejjhâk taon 2013, Junimart Girsang aktif alako mènangka dosèn teptep è Univèrsitas Internasional Batam. Salèrana ngèbâ pan-bârâmpan mata kuliyah è program studi Èlmo Hokom.

 Karya 

 Lagu 

 Portibi On (2021)
 Sagak Gabe Boni (2017) asareng Trimedya Panjaitan"SV Gelar Festival 'Sagak Gabe Boni'". Analisa Daily. 18 Mei 2017. https://analisadaily.com/berita/arsip/2017/5/18/346123/sv-gelar-festival-sagak-gabe-boni/ Èaksès tangghâl 21-01-2026

 Sombher-sombher